CELEX: 62012TN0035
Language: fi
Date: 2012-01-16 00:00:00
Title: Asia T-35/12: Kanne 16.1.2012 — Icelandic Group UK v. komissio

10.3.2012   
            
            
               FI
            
            
               Euroopan unionin virallinen lehti
            
            
               C 73/29
            
         Kanne 16.1.2012 — Icelandic Group UK v. komissio
   (Asia T-35/12)
   2012/C 73/58
   Oikeudenkäyntikieli: englanti
   
      Asianosaiset
   
   
      Kantaja: Icelandic Group UK Ltd (Grimsby, Yhdistynyt kuningaskunta) (edustaja: barrister V. Sloane)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 15.11.2011 tekemän päätöksen K(2011) 8113 lopullinen 1 artiklan 2 kohdan, jossa todetaan, ettei tuontitullien palauttaminen kyseisessä tapauksessa ole perusteltua (asiakirja REM 04/2010)
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu olennaisten muotomääräysten ja komission asetuksen N:o 2454/93/ETY (1) 906 a artiklan rikkomiseen, koska vastaaja jätti ottamatta huomioon kantajan puolustautumisoikeudet siinä menettelyssä, joka johti kanteen kohteena olevan päätöksen 1 artiklan 2 kohdan säätämiseen, antamalla kantajan oikeuksiin haitallisesti vaikuttavan päätöksen antamatta kuitenkaan tälle mahdollisuutta tulla kuulluksi kyseisen epäedullisen päätöksen perusteesta, eli vastaajan arviosta siitä, etteivät Yhdistyneen kuningaskunnan viranomaiset olleet tehneet virhettä 1.12.2006–24.7.2007 tapahtuneen tuonnin osalta.
            
         
               2)
            
            
               Toinen kanneperuste, joka perustuu ilmeiseen arviointivirheeseen ja neuvoston asetuksen (ETY) N:o 2913/92 (2) 220 artiklan 2 kohdan b alakohdan, 236 artiklan ja/tai 239 artiklan rikkomiseen, koska
               
                           —
                        
                        
                           vastaaja teki ilmeisen arviointivirheen katsoessaan, etteivät ne edellytykset, jotka koskevat asetuksen (ETY) N:o 2913/92 220 artiklan 2 kohdan b alakohdan mukaista tullien palauttamista, täyttyneet kyseisissä olosuhteissa. Vastaajan näkemys siitä, etteivät Yhdistyneen kuningaskunnan viranomaiset olleet tehneet virhettä 1.12.2006–24.7.2007 tapahtuneen tuonnin osalta, on ilmeisen virheellinen.
                        
                     
                           —
                        
                        
                           lisäksi tai toissijaisesti vastaaja teki ilmeisen arviointivirheen katsoessaan, etteivät ne edellytykset, jotka koskevat neuvoston asetuksen (ETY) N:o 2913/92 239 artiklan mukaista tullien palauttamista, täyttyneet. Vastaajan näkemys siitä, etteivät nyt käsiteltävän asian olosuhteet osoita, että kyse olisi 239 artiklassa tarkoitetusta erityistilanteesta, on ilmeisen virheellinen.
                        
                     
         
      (1)  Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annettu komission asetus (ETY) N:o 2454/93 (EYVL L 253, s. 1).
   
      (2)  Yhteisön tullikoodeksista 12.10.1992 annettu neuvoston asetus (ETY) N:o 2913/92 (EYVL L 302, s. 1).